## Odluka Ustavnog suda Hrvatske broj U/I-14/1990 od 18. listopada 1990.

### NN 45/1990 (9.11.1990.), Odluka Ustavnog suda Hrvatske broj U/I-14/1990 od 18. listopada 1990.

# USTAVNI SUD HRVATSKE

Ustavni sud Hrvatske je na sjednici 18. listopada 1990. godine, donio
ovu

## ODLUKU

1. Ukida se Odluka o provedenom urbanističkom planu naselja Podace ("Službeni
glasnik" općine Kardeljevo, br. 7/81, 1/83, 7/83 i 2/84).

2. Ova odluka objavit će se u "Narodnim novinama" i "Službenom
glasniku" općine Kardeljevo.

Obrazloženje

Rješenjem od 29. ožujka 1990. godine Ustavni sud Hrvatske pokrenuo je
postupak za ocjenu zakonitosti Odluke navedene u dispozitivu, pri čemu
je polazio od Osnovne sumnje da je suprotna Zakonu o prostornom planiranju
i uređivanju prostora. Ustavni sud Hrvatske je u međuvremenu predložio
da se ova odluka ocijeni u dijelu koji se odnosi na Zaključak Skupštine
općine Kardeljevo od 12. svibnja 1981. godine, a kojim se konstatira da
treba postupati kao da detaljne razrade u zoni A, B, C nema, iako je ona
ucrtana u grafičkom dijelu plana. Prema stanovištu prijedloga, Zaključak,
napisan na grafičkom dijelu plana trebao je biti objavljen, a kako nije,
nesuglasan je članu 290. Ustava Republike Hrvatske. Prema ocjeni Ustavnog
suda Hrvatske osporena Odluka je suprotna Zakonu iz slijedećih razloga:
Zakon o prostornom planiranju i uređivanju prostora ("Narodne novine",
br. .54/80 i 16/86) određuje da svako gradenje i obavljanje drugih radova
na površini, iznad ili ispod površine zemlje, mora ili voda, mora biti
u skladu s uvjetima uređenja prostora. Uvjeti uredenja prostora utvrđuju
se, među ostalima na osnovl prostornog plana i obavezno sadrže urbanističko-tehničke
uvjete. A elemente za utvrđivanje urbanističko tehničkih uvjeta određuje
član 50. Zakona. Član 72. tog zakona - koji obavezuje Općinske skupštine
da postojeće planove usklade s novim zakonskim rješenjima (naročito sa
ćl. 50 st 1 al l, 2. i 3) do 30 travnja 1988. godine, a u protivnom prestaju
važiti - ne primjenjuje se na usporenu Odluku. Razlog - Odluka je, donesena
12. svibnja I981. i stupila na snagu 7. lipnja 1981. godine a to je poslije
8. siječnja 1988. dana. kada je stupila na snagu zakonska odredba člana
72. Osporena Odluka nije, dakle, prestala važiti silom zakona i može biti
predmet ustavnosudske odluke. Tokom postupka je utvrđeno da ova odluka
sadrži namjenu površina, ali ne i elemente iz člana 50. Zakona ( oblik
i veličinu građevinske parcele, građevinsku liniju, površinu unutar koje
se može razviti tlocrt objekta s udaljenostima te površine od granica parcele
i s maksimalnoln i minimalnom izgrađenosti parcele i dr. ) bez kojih nije
dopušteno obavljanje bilo kakvih radova kojima se mijenja stanje u prostoru,
odnosno nije dopušteno izdavanje uvijeta uređenja prostora. Zaključak koji
osporava Upravni sud Hrvatske donjela je Skupština općine Kardeljevo neposredno
prije donošenja osporene Odluke - u fazi usvajanja primjedaba stavljenih
u javnoj raspravi na Nacrt provedbenog urbanistićkog plana naselja Podaca.
Prihvaćanjem ovog zaključka, Skupština je odlučila da provedbeni plan u
zoni A, B, C neće sadržavat i detaljnu razradu, pa stoga tekstualni dio
Odluke koji se odnosi na ove zone sadrži samo namjenu površina. Nema zapreke
da osporeni Zaključak bude napisan na grafičkom dijelu plana; to je svojevrsni
podsjetnik. Osnove za njegovo objavljivanje, međiutim, nema. Iz ovih razloga
odlučeno je kao u izreci.

Broj: U/I-14/1990

Zagreb, 18. listopada 1990.

USTAVNI SUD HRVATSKE

Predsjednik

**Jadranko Crnić, v. r.**

Odluka, NN 45/1990-849